SCB เจรจาซื้อ “บิทคับ” คืบ! อยู่ระหว่างสอบทานธุรกิจ
SCB แจ้งเจรจาซื้อ "บิทคับ" คืบหน้า! อยู่ระหว่างขั้นตอนสอบทานธุรกิจ-ขยายเวลาเข้าทำธุรกรรมจากกำหนดการเดิม
SCB แจ้งเจรจาซื้อ "บิทคับ" คืบหน้า! อยู่ระหว่างขั้นตอนสอบทานธุรกิจ-ขยายเวลาเข้าทำธุรกรรมจากกำหนดการเดิม
8 ก.ค. 2565

บริษัท เอสซีบี เอกซ์ จำกัด (มหาชน) หรือ SCB แจ้งความคืบหน้าผ่านตลาดหลักทรัพย์ฯ กรณีการเข้าลงทุนในบริษัท บิทคับ ออนไลน์ จำกัด(Bitkub) ของบริษัทหลักทรัพย์ ไทยพาณิชย์ จำกัด (SCBS) โดยอ้างถึงหนังสือของ SCBS ที่ EI 6400008 ลงเมื่อวันที่ 2 พฤศจิกายน 2564 ว่า คาดธุรกรรมการซื้อขายหุ้นดังกล่าวจะสามารถดำเนินการได้เสร็จสิ้นภายในไตรมาสแรกของปี 2565 นั้น
ล่าสุดวันนี้(8 ก.ค.2565) ทางบริษัท เอสซีบี เอกซ์ จำกัด (มหาชน) หรือ SCB ขอแจ้งให้ทราบว่า การเข้าทำธุรกรรมซื้อขายหุ้น Bitkub ดังกล่าวอยู่ภายใต้การปฏิบัติตามหลักเกณฑ์ของหน่วยงานกำกับดูแลที่เกี่ยวข้อง และมีเงื่อนไขว่าผลการสอบทานธุรกิจ Bitkub ในส่วนที่เป็นสาระสำคัญต้องเป็นที่น่าพอใจและคู่สัญญาได้ปฏิบัติตามเงื่อนไขที่ระบุในสัญญาซื้อขายหุ้นครบถ้วน
ทั้งนี้ปัจจุบันยังอยู่ระหว่างกระบวนการสอบทานธุรกิจ และระหว่างการหารือกับหน่วยงานกำกับดูแลที่เกี่ยวข้อง โดยมีการขยายเวลาการเข้าทำธุรกรรมออกไปจากกำหนดการเดิม